text: [{"text_idx": "#000001", "text": "Kami ni Governor Fredenil \u201cOto\u201d Castro nagapasalamat gid bangud ini makapiyan-piyan sa palaligban sang mga mangunguma sa ila gasto sa pagpananum. Kadamuan sa ila pirme lang pirde bangud sa kalamidad. Kon kis-a indi pa makapatas ang kita sa patubas agud makabayad sa kapitalista nga ila gin-utangan."}, {"text_idx": "#000002", "text": "Gani ang Provincial kag City Government nagaisa sa pagpangita sang pamaagi agud mabuligan ang aton magagmay nga mangunguma sa probinsya. Indi ta sila pagpabay-an kay sila ang nagasustenir sa pagpadayon sang aton food security program."}]